**Všeobecne záväzné nariadenie**

**o miestnych daniach a miestneho poplatku za komunálne odpady a drobné stavebné odpady**

|  |  |
| --- | --- |
| Návrh tohto VZN zverejnený na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších zmien a doplnkov**na úradnej tabuli obce** **na elektronickej úradnej tabuli obce**   | **dňa 29.11.2022****dňa 29.11.2022** |
| **koniec lehoty na pripomienkovanie** | **dňa 09.12.2022** |
| Pripomienky zasielať **písomne na adresu: Obec Dolný Kalník, PSČ 038 02****elektronicky na adresu: ou@dolnykalnik.sk** |  |
| Vyhodnotenie pripomienok k návrhu VZN uskutočnené  | **dňa .................****neboli vznesené** |
| Návrh tohto VZN zvesený z úradnej tabule obce  | **dňa 14.12.2022** |

|  |  |
| --- | --- |
| **Obecné zastupiteľstvo sa na tomto VZN uznieslo** | **dňa 14.12.2022** |
| **Vyhlásené vyvesením na úradnej tabuli obce****a na elektronickej úradnej tabuli obce**  | **dňa 15.12.2022** |
| **VZN nadobúda platnosť /**15. dňom odo dňa vyhlásenia**/** | **dňa 1.1.2023** |
| **VZN nadobúda účinnosť**  | **dňa 1.1.2023** |

**Všeobecne záväzné nariadenie**

**Obce Dolný Kalník**

 **č. 1/2022**

**o miestnych daniach a miestnom poplatku za komunálne odpady a drobné stavebné odpady**

**Obec Dolný Kalník /ďalej len obec/ podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a v súlade s príslušnými ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady sa uznieslo na tomto VZN.**

**Čl. 1**

**Druhy miestnych daní**

1. Obec ukladá tieto druhy miestnych daní:

a/ daň z nehnuteľností

b/ daň za psa

**Čl. 2**

**Daň z nehnuteľností**

1. Obec stanovuje nasledovné sadzby dane pre jednotlivé druhy pozemkov:

a/ orná pôda, chmeľnice, vinice, ovocné sady – **1,2 %**

b/ trvalé trávne porasty **- 1,2 %**

b/ záhrady - **1,35 %**

c/ zastavané plochy a nádvoria, ostatné plochy - **1,35 %**

d/ lesné pozemky na ktorých sú hospodárske lesy, rybníky s chovom rýb a ostatné hospodársky využívané vodné plochy – **1,2 %**

e/ stavebné pozemky – **4 %**

1. Obec stanovuje nasledovné sadzby dane pre jednotlivé druhy stavieb:

a/ stavby na bývanie a drobné stavby, ktoré majú doplnkovú funkciu pre hlavnú stavbu - **0,2 €**

b/ stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu - **0,25 €**

c/ chaty a stavby na individuálnu rekreáciu - **0,65 €**

d/ samostatne stojace garáže - **0,65 €**

e/ stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou – **1,5 €**

f/ ostatné stavby neuvedené v písmenách a/ až e/ - **1,7 €.**

**Čl. 3**

**Daň za psa**

1. Obec stanovuje sadzbu dane za jedného psa na kalendárny rok vo výške **9 €.**

**Čl. 4**

**Miestny poplatok za komunálne odpady a drobné stavebné odpady**

1. Poplatok za komunálne a drobné stavebné odpady, ktoré vzniknú na území obce, platí poplatník, ktorým je :

a/ fyzická osoba, ktorá má v obci trvalý alebo prechodný pobyt

b/ fyzická osoba, ktorá je vlastníkom alebo užívateľom nehnuteľnosti nachádzajúcej sa na území obce

c/právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na účel podnikania

1. Obec stanovuje sadzbu paušálneho poplatku vo výške **0,10685 €/kalendárny deň/osobu ( na rok 39 € na osobu za kalendárny rok**

**Čl. 5**

**Úplné alebo čiastočné oslobodenie od platenia poplatku**

**Nárok na zníženie poplatku môže vzniknúť občanovi s trvalým pobytom v obci Dolný Kalník**

1. Na základe žiadosti o Zmiernenie vyrubeného poplatku a Čestného prehlásenia každého poplatníka o kompostovaní biologického a kuchynského odpadu v zmysle § 82 bod č.3) zákona 582/2004 Z.z. zákon o miestnych daniach a miestnom poplatku za komunálne odpady a drobné stavebné odpady v znení neskorších predpisov obec môže znížiť poplatok o **9 € / poplatník**
2. Obec poplatok zníži o 50 % poplatníkovi/študentovi, ktorý preukáže, že študuje mimo miesta svojho trvalého pobytu. Dokladom preukazujúcim vyššie uvedenú skutočnosť je potvrdenie o návšteve školy
3. Obec poplatok zníži o 50 % na základe žiadosti poplatníka ktorý správcovi dane preukáže na základe hodnoverných dokladov, že sa viac ako 90 dní v zdaňovacom období nezdržiava alebo sa nezdržiaval na území obce. Dokladmi preukazujúcimi vyššie uvedené skutočnosti sú doklady, z ktorých je zrejmý počet dní pobytu poplatníka mimo obce ( pracovné povolenie, povolenie k pobytu, víza....)
4. Obec poplatok zníži o 50 % na základe žiadosti poplatníka ktorý k danom kalendárnom roku dovŕšil vek 70 rokov.
5. Podmienkou na vrátenie poplatku alebo jeho pomernej časti je zánik dôvodu platenia poplatku, najmä zmena trvalého pobytu alebo prechodného pobytu, úmrtie, zánik práva užívania nehnuteľnosti, zrušenie prevádzky. Dokladmi preukazujúcimi splnenie vyššie uvedených podmienok sú najmä kópia úmrtného listu, doklad o ukončení podnikania vydaný príslušným úradom, doklad preukazujúci zánik práva užívať nehnuteľnosť .

Žiadny doklad, preukazujúci nárok na oslobodenie alebo zníženie poplatku nemožno nahradiť čestným vyhlásením.

**Čl. 6**

**Drobný stavebný odpad**

1. Obec zavádza na území obce množstvový zber drobného stavebného odpadu.
2. Obec stanovuje sadzbu poplatku za drobný stavebný odpad vo výške **0,050 € za kilogram**  drobného stavebného odpadu bez obsahu škodlivín. Tento poplatok sa nevyrubuje rozhodnutím. Občan odovzdá drobný stavebný odpad na Zbernom dvore spoločnosti Brantner-Fatra. Spoločnosť vydá občanovi vážny lístok , kde bude uvedené množstvo drobného stavebného odpadu. Tento vážny lístok občan predloží na obecnom úradu a zároveň zaplatí poplatok, o čom mu obec vydá príjmový pokladničný doklad.

**Čl. 7**

**Spoločné ustanovenie**

1. Obec nebude vyrubovať daň, ktorá predstavuje u jedného daňovníka sumu do výšky **2,00 €** **v úhrne za všetky druhy** **miestnych daní**.

**Čl. 8**

**Záverečné ustanovenia**

1. Obecné zastupiteľstvo Obce Dolný Kalník sa na tomto všeobecne záväznom nariadení uznieslo dňa 14.12.2022
2. Dňom nadobudnutia účinnosti tohto VZN sa ruší VZN č. 2/2016 o  miestnych daniach a miestnom poplatku za komunálne odpady a drobné stavebné odpady schválené obecným zastupiteľstvom dňa 30.11.2016.

 Iveta Balšianková

 starostka obce Dolný Kalník